Glæden lyser ud af Rami Safadi, der i dag kunne holde fernisering på Gelleri Tyrus på Abildgårdvej i Frederikshavn. I 2007 giftede den libanesisk fødte Rami Safadi sig med en dansk kvinde, men først efter 2 års kamp og megen polemik i medierne lykkedes det for ham at blive familiesammenført i Danmark. - Det var ubeskriveligt kan man sige. Vi hoppede og dansede. Jeg hoppede og dansede i Libanon, og Charlotte dansede her i Danmark. Det blev vi rigtig, rigtig glade for, siger Rami Safadi til TV2/NORD. Galleri Tyrus bliver samtidig atelier for Rami Safadi. - Hvis det går godt skal det være mit levebrød, siger Rami Safadi til TV2/NORD. Til daglig arbejder Rami også som livredder ved kommunen.
For to år siden måtte Rami Safadi kæmpe hårdt for at få lov til at blive i landet. I dag kunne han så åbne sit eget galleri i Frederikshavn.